ཁོ་ཚོས་ཤ་ཟ་བཞིན་པའི་སྐབས་དེར་གསར་བུ་ཞིག་ནང་དུ་འཛུལ་འོངས།དེའི་རྗེས་སུ་བུད་མེད་ཅིག་ཀྱང་འབྲངས་འདུགགསར་བུ་དེས་ཁོ་ཚོ་མཐོང་མ་ཐགཨ་ཕཞེས་འབོད་བཞིན་ཚུར་མཆོངས་འོངས།བསྟན་པས་ཁོ་རང་ས་གང་ཞིག་གམ་འདྲ་པར་གང་གི་ངོས་ལས་མཐོང་མྱོང་བ་འདྲ།ཁོས་མྱུར་དུ་རྟོགས་སོང་།དེ་ནི་རང་གི་ཤ་ཁྲག་ལས་མཆེད་པའི་བུ་རིག་ལྡན་རེད།ཁོ་གཉིས་ཀྱིས་གཅིག་གིས་གཅིག་ལ་ལྟ་བཞིན་མིག་ཟུང་ཆ་གཅིག་ལས་མཆི་མ་དལ་གྱིས་བཞུར།ཕ་བུ་གཉིས་ཀྱིས་ཅི་ཞིག་བཤད་རྩིས་ཡོད་པ་ལྟར་ཨོལ་མདུད་ཤིག་ཤིག་ཏུ་འགུལ་ཡང་།ངག་ལས་ཚིག་གཅིག་ཀྱང་མ་ཐོན།